CELEX: 62014TN0083
Language: el
Date: 2014-02-04 00:00:00
Title: Υπόθεση T-83/14: Προσφυγή της 4ης Φεβρουαρίου 2014 — LTJ Diffusion κατά ΓΕΕΑ — Arthur et Aston (ARTHUR & ASTON)

14.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/51
            
         Προσφυγή της 4ης Φεβρουαρίου 2014 — LTJ Diffusion κατά ΓΕΕΑ — Arthur et Aston (ARTHUR & ASTON)
   (Υπόθεση T-83/14)
   2014/C 112/65
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: LTJ Diffusion (Colombres, Γαλλία) (εκπρόσωπος: ο δικηγόρος S. Lederman)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Arthur et Aston SAS (Giberville, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 2ας Δεκεμβρίου 2013 στην υπόθεση R 1963/2012-1, καθόσον το εν λόγω τμήμα έκρινε ότι η χρήση του προγενέστερου σήματος «ARTHUR» αριθ. 17.731 δεν ήταν σύμφωνη με τις διατάξεις του άρθρου 15, παράγραφος 1, δεύτερο εδάφιο, στοιχείο α', του κανονισμού 207/2009,
            
         
               —
            
            
               σε περίπτωση που το Γενικό Δικαστήριο, κατ’ εφαρμογή της νομολογίας του (απόφαση της 4ης Ιουνίου 2013 στην υπόθεση Τ-514/11, «DECATHLON»), κρίνει ότι δεν είναι αρμόδιο να αποφανθεί το ίδιο επί του βασίμου της ανακοπής που άσκησε η εταιρία LTJ DIFFUSION στις 14 Απριλίου 2011, αφού ούτε το τμήμα προσφυγών έλαβε θέση επί του βασίμου αυτού, η προσφεύγουσα ζητεί επίσης από το Γενικό Δικαστήριο να αναπέμψει την υπόθεση στον αρμόδιο σχηματισμό, ο οποίος θα πρέπει να αποφανθεί επί του βασίμου της ανακοπής που άσκησε η εταιρία LTJ DIFFUSION στις 14 Απριλίου 2011 κατά της αίτησης καταχώρισης κοινοτικού σήματος υπ’ αριθ. 9 509 911, η οποία αφορούσε το λεκτικό σημείο «ARTHUR & ASTON» για ορισμένα προϊόντα των κλάσεων 3, 9, 14 και 25, και συγκεκριμένα για «υποδήματα, μπότες και παπούτσια».
            
         
      Λόγοι και κύρια επιχειρήματα
   
   
      Αιτούσα την καταχώριση κοινοτικού σήματος: Η εταιρία Arthur et Aston SAS.
   
      Σήμα προς καταχώριση: Το λεκτικό σήμα «ARTHUR & ASTON» για προϊόντα των κλάσεων 3, 9, 14 και 25 (αίτηση καταχώρισης αριθ. 9 509 911).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Ένα εν μέρει εικονιστικό εθνικό σήμα, το οποίο περιλαμβάνει το λεκτικό στοιχείο «Arthur», για προϊόντα της κλάσης 25.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Προβαλλόμενοι λόγοι ακύρωσης: Παράβαση του άρθρου 15, παράγραφος 1, δεύτερο εδάφιο, στοιχείο α', του κανονισμού 207/2009.